text: [{"text_idx": "#000005", "text": "So situr man her i\u0301 einum fris\u00f8rsto\u0301li, me\u00f0an litingin prikar i\u0301 ha\u0301rbotnin, eg vil hava fryntligu ungu damuna, at geva m\u00e6r mi\u0301n egna ha\u0301rlit aftur, ta\u0301 eg nu\u0301 byrji at skriva eru 14 ti\u0301mar og 22 minuttir til eg ver\u00f0i 40 a\u0301r"}, {"text_idx": "#000009", "text": "\u00c6tlanin var, at taka eitt avrit av heimasi\u0301\u00f0uni hja\u0301 Sendistovuni og fa\u0301a ta\u00f0 at si\u0301ggja u\u0301t, sum um heimasi\u0301\u00f0an var hacka\u00f0. Eg var sja\u0301lvandi beinanvegin vi\u00f0 uppa\u0301 ta\u00f0, og i\u0301 og vi\u00f0, at eg skuldi levera s\u00f8gur til hacka\u00f0u heimasi\u0301\u00f0una, so var upplagt, at eg var wikileaks oddama\u00f0urin Julian Assange. Einasti trupulleikin var, at Assange er ljo\u0301sh\u00e6rdur, ja hann er vor\u00f0in silvurgra\u0301ur."}, {"text_idx": "#000010", "text": "So har ma\u0301tti okkurt henda. Eg fekk i\u0301 einari skjo\u0301tari handavending eina ti\u0301\u00f0 i\u0301 Royal Ha\u0301rfri\u0301\u00f0kan. Fitta ha\u0301rfri\u0301\u00f0kanarkvinnan bo\u00f0a\u00f0i m\u00e6r fra\u0301, at har var einki gra\u0301tt ha\u0301r, ta\u0301 vit byrja\u00f0u. Men eftir 3 ti\u0301mar i\u0301 sto\u0301linum var n\u00e6stan allur litur pla\u0301ga\u00f0ur u\u0301r mi\u0301num ney\u00f0ars ha\u0301ri. Eg hev\u00f0i ikki stundir at sita har longur, so ha\u0301ri\u00f0 var\u00f0 gj\u00f8rt silvurgra\u0301tt vi\u00f0 onkrum pulvuri."}, {"text_idx": "#000011", "text": "Ta\u0301 eg eftir ein v\u00e6leydna\u00f0a veitslu vakna\u00f0i heldur moyrur, royndi eg at koma meg undir bru\u0301suni og enda\u00f0i vi\u00f0 at standa framman fyri einum spegili vi\u00f0 gulblondum ha\u0301ri. Shit sum ta\u00f0 var pi\u0301nligt at fara u\u0301t solei\u00f0is. Fo\u0301lk, sum eg m\u00f8tti, vi\u00f0merktu um ha\u0301ri\u00f0 og n\u00e6stan alti\u0301\u00f0 las eg illgruna um panikkaldur i\u0301 teirra vi\u00f0merkingar, um ta\u00f0 var grunda\u00f0 ella ei, er sum so li\u0301kamiki\u00f0. Ti\u0301 ta\u00f0 kendist pi\u0301nligt."}, {"text_idx": "#000012", "text": "Eg hati, at vera pi\u0301nligur og kla\u0301ri ta\u00f0 n\u00e6stan ikki. Ti\u0301 hugsa\u00f0i eg, at ta\u00f0 var eitt a\u0301hugavert eksperiment, at ganga solei\u00f0is ein ti\u0301\u00f0, fyri at vita, um man kann venja seg vi\u00f0 pi\u0301nligheit. Nu\u0301 eg havi eg siti\u00f0 45 minuttir vi\u00f0 litingini i\u0301 og ha\u0301ri\u00f0 spakuliga gerst myrkari, kann eg sta\u00f0festa, at ho\u0301ast eg havi veri\u00f0 ljo\u0301sh\u00e6rdur i\u0301 20 dagar, er ta\u00f0 enn li\u0301ka pi\u0301nligt, og pi\u0301nligheitin er einki l\u00e6ttari at bera."}, {"text_idx": "#000013", "text": "Upprunaliga \u00e6tla\u00f0i eg at raka alt ha\u0301ri\u00f0 av m\u00e6r nu\u0301, men ein fitt dama helt, at ta\u00f0 hev\u00f0i veri\u00f0 ke\u00f0iligt, og sum ny\u0301liga fra\u0301skildur, royni eg at akta fittar damur."}, {"text_idx": "#000014", "text": "Nu\u0301 eru 13 ti\u0301mar og 22 minuttir til eg veri\u00f0 40 a\u0301r og ha\u0301ri\u00f0 gerst alsamt myrkari."}]